Vireen
AS Vireen (varasema nimega Loomsete Jäätmete Käitlemise AS) on Eesti aktsiaselts, mis peaasjalikult tegeleb loomsete kõrvalsaaduste kokkuveo ja kahjutustamisega. Ettevõte asutati 5. juunil 2001 ja selle tehas avati 1. jaanuaril 2005. Ettevõte tegutseb Maaeluministeeriumi valitsemisalas. Ettevõtte peakontor asub Lääne-Viru maakonnas Väike-Maarja vallas Ebavere külas.